Meur a dra a zo e-keñver an embann. A-viskoazh em eus soñjet ez eo heñvel al levrioù ouzh tud. Ar golo a zesach al lagad. Ar paper a zegas choant de flourañ, de chwesha ha da gas eurvezhioù a blijadur pe ne ra ket. Koulskoude, goude bezañ graet anaoudegezh a gorf e tleer ober anaoudegezh a ene, a galon.  (Eee tud zo a ra ar chontroll gant an dud, komz a-raok mont da choari daou, me non ket kustum). Aze ivez e challer bezañ touellet gant ar golo. Hag ar pezh a hañvale bezañ kaer a zo dister hag an eneb a zo ken gwir all. Un deiz e lavare da dad din ez eo ret evit sevel ur skrid mat kaout ur chempouez etre yezh ha danvez. Rik eo ar memes tra evit korf hag ene ul levr.  Ne vez ket roet trawalch a don dar skrivagnerien ha dre ma vezont alies tud a-youl-vat ez eo diaes ho lakaat da foetañ bro evit  sinañ o oberennoù e levrdioù. Ne gomzan ket eus ton sot doare ouah! super dreist eo ar skrivagner. Re vrav e skriv kwa! Reiñ brud ha labourat gante a-zoare ne lavaran ket.  Re dechet eo choazh hor skrivagnerien koulz hag hor skrivagnerezed da chom amatourien. Bezañ tud a-vicher ne dalvez ket dre ret bezañ war ar vicher.  Re dechet eo an dud ivez da glask levrioù a dalvezo dezhe da zeskiñ pe peurzeskiñ ar yezh. Gwir eo e chall bezañ un harp, met pal ar skrivañ, an danevelliñ a zo kontañ un dra  bennak ha neo ket ober skol war ar yezh. Tud a zo (ha me zo bet en o zouez) hag a glask eta levrioù brezhoneg mat enne. Kudenn ar yezh a zo hini an embannerien. Dezhe-i eo da varn ar pezh a zo dereat hag ar pezh neo ket. Dezhe eo da lakaat ar skrivagnerien da labourat war o yezh mar ne glot ket pe mar neo ket mat.  Chaous, bep tro ma kemeran amzer da respontit e soñjan sell! danvez ur pennad a zo aze! Tamm-ha-tamm e vo ret din respont dre ma blog m eus aon…  Evit a sell ouzh treiñ WordPress  em eus klasket cheñch traoù zo. Ne gomprenan ket ervat penaos e vez asantet ha pegoulz e vo gwelet ar chemmoù. Merzet em eus ivez ne oa ket bet troet ingal, d.l.e termenoù zo a zo disheñvel hervez mar bez graet gante en o-unan pe en ur bomm. Neus ket tu klask hervez gerioù zo evel ger-tremen pe anv-implijer evit plantañ ar memes doare bet tro ha neket treiñ username ur wech dre anv-implijer hag ur wech all anv hepken ?